**НАРОДНО ЧИТАЛИЩЕ „ТВОРЧЕСТВО – 1928г.“**

общ. Троян; село. Балканец; ул. Христо Петков №111

**ПЛАН ЗА ДЕЙНОСТТА ЗА 2023г.**

2023 година е юбилейна за НЧ „Творчество“ – 1928г. с. Балканец. Навършват се 95 години от основаването на читалището. Всички инициативи планирани от ръководството на читалището през тази година ще бъдат под мотото: „Помним миналото, създаваме бъдещето“.

Целта на ръководството през настоящата година е да продължим с отбелязването на станалите вече традиционни празници за селото, но и отбелязване на годишнината.

Първата инициатива, която планираме да осъществим е **работилница за мартенички –** **„Сръчни ръчички“.** Идеята на това събитие е малките деца от селото да изработят мартенички, които после да раздадат на възрастните хора от селото.

За **Великденските празници** ще организираме конкурс за детска рисунка. Като за участващите в него ще бъдат предвидени специални награди. Отново за малките деца предвиждаме да направим детски празник, където децата да боядисат яйца заедно със своите родители.

Май месец е един от най-цветните месеци, празнуваме Деня на славянската писменост, българската просвета и култура. За да отбележим празника сме предвидили да организираме **музикално – поетична вечер** в пенсионерския клуб.

Кулминацията на инициативите посветени на 95 годишнината на читалището ще е през месец Юли. Ръководството на читалището е предвидило няколко инициативи, като част от тържественото отбелязване на празника. Една от инициативите нарекохме **„Засади дърво – създай живот“.** Засаждането на дърво е най – лесният начин да направиш света по – красиво място. «Ако засадиш дърво, построиш къща и отгледаш дете, тогава не си живял напразно», казват предците ни. Избрахме именно тази инициатива за начало на събитията посветени на юбилейната годиншнина на читалището Ни защото в дървото е скрита много символика.

Дървото е символ на сплотеността и служи като напомняне, че никога не сме сами и изолирани, а сме свързани със света и сме част от него. В тежките времена на пандемията и периодите на социална изолация отдалечиха хората един от друг, но ето че пандемията отшумява и е време да се научим отново да живеем нормално.

Дървото пониква от семе, расте и се разклонява, расте и след това създава нов плод, който дава живот на следващото поколение за да започне всичко от начало.

Дървото символизира индивидуалността**.** Дърветата са уникални с клоните си. Когато дърветата са млади, те почти всички изглеждат еднакво. Но докато остаряват, те изживяват бури, клоните и стъблото им се очукват и с течение на времето стават много уникални и красиви в своята ексцентричност – точно като нас различни, интересни личности.

Дървото е символ на прераждането, на новия старт в живота, на непреходността и на вечния живот.Едно дърво остарява, но въпреки това носи семена, които съдържат самата му същност, която го прави безсмъртно.

Друга инициатива която планираме, като част от кампанията за отбелязване на годишнината е откриване на вече обновената библиотека **«Библиотеката - място за книги, хора и идеи»**

Кулминацията на празненствата за годишнината ще е на 15.05.2023г. с провеждането на празничен концерт под мотото «**ПОМНИМ МИНАЛОТО, СЪЗДАВАМЕ БЪДЕЩЕТО».** Изминалите 95 години ни дават самочувствие, че в тези трудни времена читалищното дело продължава. За 95 години технологиите се развиха много, но въпреки това читалищното дело не угасна, а дори просперира. Днес НЧ „Творчество – 1928г.“ с.Балканец е духовно, културно средище, пазител на традициите, обичаите и фолклорното богатство.

В програма на концерта се предвижда да вземат участие местни деца и жители на селото, както и гостуващи танцови, певчески състави сред които «Формация Илиев».

**За Коледните** и Новогодишни празници също предвиждаме няколко инициативи сред които украсяване на площада на селото от малките деца и посрещане на Дядо Коледа.

06.02.2023г.

с. Балканец

Председател: .............................................

/Петър Аврамски/